Ford Mustang

Ford Mustang on autokontserni Ford toodetav sportlik sõiduauto, mis on olnud pidevas tootmises alates 1964. aastast. Tegemist on Fordi kõige pikema ajalooga mudelinimega, mis on praeguseks jõudnud seitsmenda põlvkonnani.

Mustang pani aluse uuele autoklassile, mida USA-s hakati kutsuma nimega pony car. See tähistas stiilset, taskukohase hinnaga ja kompaktset kupeed või kabrioletti, millel oli pikk kapott ja lühike tagaosa. Mustangi loojaks peetakse Fordi toonast juhti Lee Iacoccat ning auto saavutas kohe pärast esitlust 1964. aasta New Yorgi maailmanäitusel ootamatult suure müügiedu.

Esimest põlvkonda toodeti aastatel 1964–1973 ning Mustang saavutas kiirelt suure müügiedu. Esimene mudeliuuendus tehti juba 1967. aastal. 

Esimene põlvkond (1965–1973)
pisi| Kolmes Fordi tehases toodetud esimese põlvkonna autode arv

Teine põlvkond (1974–1978) 
2. põlvkonda koodnimega Mustang II esitleti 1973. aasta septembris.

Kolmas põlvkond (1979–1993) 
Kolmanda põlvkonna Mustang oli tootmises aastatel 1978–1993. Kuna auto oli ehitatud Fordi Foxi platvormile, siis seda nimetati Fox body Mustangiks. 
Mootorivalik oli lai: alates 2,3-liitrisest R4-bensiinimootorist kuni 5,0-liitrise V8-mootorini. 

Neljas põlvkond (1994–2004) 
Neljas põlvkond oli tootmises aastatel 1994–2004 ning mudeli koodnimi oli SN-95. Mootorivalikus olid V6- ja V8-bensiinimootor. 

Keretüüpidest jäi kupee kõrval alles kabriolett ning mudeliuuendus tehti Mustangile 1998. aasta lõpus.

Viies põlvkond (2005–2014) 
Viiendat põlvkonda mudeli koodnimega S197 tootis Ford aastatel 2004–2014 ning seda toodeti Flat Rocki tehases Michiganis. 

Shelby GT500 5,4-liitrine ülelaadimisega V8 plokk on valmistatud alumiiniumist, mistõttu on see 46 kg kergem kui eelmistel aastatel kasutatud malmist mootoriplokk. Selle nimivõimsus oli 410 kW (558 hj) ja pöördemoment 690 N⋅m.

Kuues põlvkond (2015–2023)
Kuuenda põlvkonna Mustangit esitleti 2013. aasta detsembris.

6. põlvkonda müüakse ka Eesti turul ja müügile tulles valikus kaks mootorit: 5,0 V8 (420 hj) ja 2,3 R4 Ecoboost (305 hj). Mustang sai 2014. aastal 50 aasta vanuseks ning selle puhul valmis eriseeria Mustang 50 Year Limited Edition. Euroopa turu jaoks toodetud autosid eristavad muudel turgudel müüdavatest Mustangitest valget värvi tagatuled.

2020. mudeliaastal toodi taas turule GT500. 2020. aasta GT500-l on käsitsi ehitatud 5,2-liitrine Predator alumiiniumsulamist V8-mootor koos 2,65-liitrise mahuga roots-tüüpi ülelaaduriga. Shelby GT500 võimsus on 567 kW (771 hj) ja pöördemoment on 847 N⋅m. GT350 tootmine lõpetati 2020. mudeliaasta lõpus.

 Seitsmes põlvkond (2024-) 
Seitsmenda põlvkonna Mustangit esitleti septembris 2022 Detroiti autonäitusel, tootmine algas mais 2023.

Sarnaselt eelmise põlvkonnaga on saadaval 2.3 R4 Ecoboost (315 hj) ja 5.0 V8, seekord mudelitena GT (480 hj) ja Dark Horse (500 hj), Euroopas 450 hj. Dark Horse on tänavalegaalne, kuid võidusõiduraja-suunitlusega. Käigukastideks on 6-käiguline manuaal ja 10-käiguline automaat.

Vaata ka
pisi| Shelby Mustang (S550)
Mustang
Carroll Shelby (1923–2012), Ford Shelby Cobra, AC Cobra
Chevrolet Impala ja Chevrolet Camaro SS

 Viited 

Mustang
Kategooria:Sõiduautomudelid